KAUNO MIESTO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL KAUNO MIESTO SAVIVALDYBĖS ADMINISTRACIJOS DIREKTORIAUS 2018 M. KOVO 14 D. ĮSAKYMO NR. A-878 „DĖL KAUNO MIESTO SAVIVALDYBĖS INFORMACIJOS PATEIKIMO VISUOMENEI TVARKOS APRAŠO PATVIRTINIMO“ PAKEITIMO

2025 m. kovo 26 d. Nr. A-313

Kaunas

P a k e i č i u Kauno miesto savivaldybės informacijos pateikimo visuomenei tvarkos aprašą, patvirtintą Kauno miesto savivaldybės administracijos direktoriaus 2018 m. kovo 14 d. įsakymu Nr. A-878 „Dėl Kauno miesto savivaldybės informacijos pateikimo visuomenei tvarkos aprašo patvirtinimo“:

1. Pakeičiu 2 punktą ir jį išdėstau taip:

„2. Aprašas nustato bendruosius Savivaldybės administracijos padalinių (toliau – Padaliniai), Savivaldybės kontrolės ir audito tarnybos informacijos pateikimo visuomenei, skelbimo Savivaldybės interneto svetainėje (www.kaunas.lt) principus ir bendravimo su žiniasklaida tvarką.“

2. Pripažįstu netekusiu galios 6 punktą.

3. Pakeičiu 7 punktą ir jį išdėstau taip:

„7. Informacija apie Savivaldybės administracijos direktoriaus, jo pavaduotojų, Padalinių vadovų iniciatyva organizuojamus renginius, apie kuriuos reikia informuoti visuomenę ir žiniasklaidą, kartu su šių renginių programa yra pateikiama Ryšių su visuomene skyriui elektroniniu paštu ne vėliau kaip prieš 3 darbo dienas iki renginio.“

4. Pripažįstu netekusiu galios 9 punktą.

5. Pripažįstu netekusiu galios 10 punktą.

6. Pakeičiu 11 punktą ir jį išdėstau taip:

„11. Informacija (interviu) TV žurnalistams turi būti teikiama prie pagrindinio Savivaldybės pastato (Laisvės al. 96) arba šio pastato fojė.“

7. Pakeičiu 13 punktą ir jį išdėstau taip:

„13. Savivaldybės administracijos vadovai ir darbuotojai, prieš teikdami informaciją (interviu) žiniasklaidai, privalo apie tai pranešti Ryšių su visuomene skyriui telefonu arba elektroniniu paštu (rysiu.su.visuomene.skyrius@kaunas.lt).“

8. Pakeičiu 17 punktą ir jį išdėstau taip:

„17. Interneto svetainėje skelbtiną informaciją (įskaitant ir informaciją apie paskelbtos informacijos pakeitimą, atnaujinimą ar pašalinimą) Padaliniai turi pateikti E. paslaugų ir informacinių technologijų skyriui naudodamiesi dokumentų valdymo sistema „Kontora“ (toliau – DVS „Kontora“), sistema „IT pagalba“ ar el. paštu ir nurodyti visas su informacijos skelbimu (pakeitimu, atnaujinimu, pašalinimu) susijusias aplinkybes.“

9. Pakeičiu 18 punktą ir jį išdėstau taip:

„18. Savivaldybės mero, vicemerų, Savivaldybės administracijos direktoriaus ir jo pavaduotojų dienotvarkes rengia ir skelbia interneto svetainėje vadovų referentai. Jie atsako už informacijos teisingumą ir pateikimą pagal Bendrųjų reikalavimų valstybės ir savivaldybių institucijų ir įstaigų interneto svetainėms aprašo ir Aprašo reikalavimus.“

10. Pakeičiu 24 punktą ir jį išdėstau taip:

„24. Klientų aptarnavimo ir informavimo skyrius teikia E. paslaugų ir informacinių technologijų skyriui interneto svetainėje skelbtinas nuasmenintas Lietuvos Respublikos Seimo kontrolieriaus pažymas dėl skundų prieš Savivaldybės administraciją. Padalinių darbuotojai, parengę atsakymus į Seimo kontrolieriaus pažymas, ne vėliau kaip per 3 darbo dienas nuo atsakymo registravimo dienos per DVS „Kontora“ pateikia E. paslaugų ir informacinių technologijų skyriui interneto svetainėje skelbtinas nuasmenintas atsakymų skaitmenines kopijas.“

11. Pakeičiu 26 punktą ir jį išdėstau taip:

„26. Klientų aptarnavimo ir informavimo skyrius teikia E. paslaugų ir informacinių technologijų skyriui informaciją apie Savivaldybės mero ir vicemerų bei Savivaldybės tarybos narių organizuojamus gyventojų priėmimus.“

12. Pakeičiu 27 punktą ir jį išdėstau taip:

„27. Tarybos veiklos administravimo skyrius teikia E. paslaugų ir informacinių technologijų skyriui Savivaldybės tarybos, Savivaldybės tarybos komitetų ir komisijų darbotvarkes, Savivaldybės tarybos narių komandiruočių ataskaitas ir kitą interneto svetainėje skelbtiną informaciją.“

13. Pakeičiu 28 punkto pirmąją pastraipą ir ją išdėstau taip:

„28. Savivaldybės kontrolės ir audito tarnyba ir Padaliniai teikia E. paslaugų ir informacinių technologijų skyriui interneto svetainės skyriuje „Struktūra ir kontaktai“ skelbtiną informaciją:“.

14. Pakeičiu 29 punktą ir jį išdėstau taip:

„29. E. paslaugų ir informacinių technologijų skyrius tvarko interneto svetainės skyriuje „Struktūra ir kontaktai“ skelbiamą informaciją naudodamasis Personalo valdymo skyriaus per Personalo kaitos informacinę sistemą pateiktais duomenimis.“

15. Pakeičiu 31 punktą ir jį išdėstau taip:

„31. Už Apraše nurodytų reikalavimų laikymąsi atsako Padalinių vadovai ar jų įgalioti asmenys.“

16. Pakeičiu 32 punktą ir jį išdėstau taip:

„32. Žiniasklaidoje paskelbtą visuomenės nuomonę apie Savivaldybės veiklą analizuoja Ryšių su visuomene skyrius ir pagal poreikį informaciją elektroniniu paštu teikia Savivaldybės merui, vicemerams, Savivaldybės administracijos direktoriui, direktoriaus pavaduotojams.“

17. Pakeičiu 35 punktą ir jį išdėstau taip:

„35. Savivaldybės kontrolės ir audito tarnybos ir Padalinių darbuotojai, pažeidę Aprašo reikalavimus, atsako teisės aktų nustatyta tvarka.“

Administracijos direktorius	Tadas Metelionis